მრამბა (აჟარის თემი)
მრამბა — სოფელი აფხაზეთის ავტონომიურ რესპუბლიკაში, გულრიფშის მუნიციპალიტეტში (აჟარის თემი), მდინარეების კოდორისა და მრამბის შესაყართან. ზღვის დონიდან 580 მ, გულრიფშიდან 76 კმ. 2002 წლის აღწერის მონაცემებით სოფელში ცხოვრობს 46 კაცი. 2008 წლის 23 ოქტომბრის ოკუპირებული ტერიტორიების შესახებ საქართველოს კანონის საფუძველზე, ტერიტორია ოკუპირებულია რუსეთის ფედერაციის სამხედრო აგრესიის შედეგად და დადგენილია ამ ტერიტორიების განსაკუთრებული სამართლებრივი რეჟიმი.